L 71/12
BG
Официален вестник на Европейския съюз
9.3.2023 г.
(4)
Съгласно неотдавнашно изменение (4) на Регламент (ЕО) No 853/2004 на Европейския парламент и на Съвета (5) силно рафинираните продукти обхващат също така мастните производни и ароматизантите в храните, разрешени в съответствие с Регламент (ЕО) No 1334/2008 на Европейския парламент и на Съвета (6), при условие че бъдат подложени на обработка, изключваща риск за общественото здраве или за здравето на животните.
Регламент за изпълнение (ЕС) 2021/405 следва да бъде изменен, за да бъде в съответствие с тази промяна.
(5)
Азербайджан представи план за контрол, който обхваща хайвера и черния хайвер.
Планът дава достатъчно гаранции и поради това следва да бъде одобрен.
(6)
Ливан представи план за контрол, който обхваща пчелния мед.
Планът дава достатъчно гаранции и поради това следва да бъде одобрен.
(7)
Остров Ман е включен в таблицата в приложение -I към Регламент за изпълнение (ЕС) 2021/405 за износа му за Съюза на месо от овце и кози.
Остров Ман обаче уведоми Комисията, че вече не проявява интерес към износ на месо от кози за Съюза.
Поради това вписването за остров Ман за месо от овце и кози в посочената таблица в приложение -I към Регламент за изпълнение (ЕС) 2021/405 следва да обхваща само овче месо.
(8)
Япония е включена в таблицата в приложение -I към Регламент за изпълнение (ЕС) 2021/405 за износа ѝ за Съюза на свинско месо.
Япония обаче уведоми Комисията, че вече няма интерес да предоставя план за контрол за свинското месо, а възнамерява да използва само свинско месо с произход от държави членки или от трети държави, от които въвеждането на такива продукти в Съюза е разрешено.
Поради това вписването за Япония за свинско месо следва да бъде съответно адаптирано в приложение -I към Регламент за изпълнение (ЕС) 2021/405.
(9)
Обединеното кралство е включено в таблицата в приложение -I към Регламент за изпълнение (ЕС) 2021/405 за износа му за Съюза на заешко месо.
Обединеното кралство обаче уведоми Комисията, че вече няма интерес да предоставя план за контрол за заешкото месо, а възнамерява да използва само заешко месо с произход от държави членки или от трети държави, от които въвеждането на такива продукти в Съюза е разрешено.
Поради това вписването за Обединеното кралство за заешко месо следва да бъде съответно адаптирано в приложение -I към Регламент за изпълнение (ЕС) 2021/405.
(10)
Тайланд не е представил на Комисията план за контрол за млякото.
Той обаче е предоставил гаранции, че ще използва само мляко с произход от държави членки или от трети държави, от които е разрешено въвеждането на мляко в Съюза.
Той също така уведоми Комисията, че такова мляко, предназначено за износ за Съюза, няма да бъде ограничено до съставни продукти, съдържащи преработени млечни продукти.
Поради това вписването за Тайланд за мляко следва да бъде съответно адаптирано в приложение -I към Регламент за изпълнение (ЕС) 2021/405.
(11)
Съединените американски щати представиха план за контрол, който обхваща естествените обвивки.
Планът дава достатъчно гаранции и поради това следва да бъде одобрен.
(12)
Понастоящем Руанда е включена в таблицата в приложение -I към Регламент за изпълнение (ЕС) 2021/405 по отношение на пчелния мед, а Колумбия и Сирия са включени в таблицата по отношение на естествените обвивки.
Тъй като тези трети държави не са представили на Комисията планове за съответните продукти, тези вписвания следва да бъдат заличени от таблицата в посоченото приложение.
(13)
Молдова представи програма за контрол на Salmonella при стада кокошки носачки, за да получи разрешение за въвеждането в Съюза на яйца от клас А в съответствие с член 7 от Регламент за изпълнение (ЕС) 2021/405.
Тази програма за контрол е оценена като задоволителна от Комисията.
Спазването на изискванията за контрол на Salmonella в съответствие с член 10, параграф 6 от Регламент (ЕО) No 2160/2003 на Европейския парламент и на Съвета (7), беше повторно проверено по време на одита, проведен от Комисията през април 2022 г. (8).
Поради това следва да бъде разрешено въвеждането в Съюза на яйца от клас A от Молдова.
(4) Делегиран регламент (ЕС) 2022/2258 на Комисията от 9 септември 2022 г. за изменение и коригиране на приложение III към Регламент (ЕО) No 853/2004 на Европейския парламент и на Съвета относно специфичните хигиенни изисквания за храните от животински произход по отношение на рибни продукти, яйца и някои силно рафинирани продукти, и за изменение на Делегиран регламент (ЕС) 2019/624 на Комисията по отношение на някои двучерупчести мекотели (ОВ L 299, 18.11.2022 г., стр. 5).
(5) Регламент (ЕО) No 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (ОВ L 139, 30.4.2004 г., стр. 55).
(6) Регламент (ЕО) No 1334/2008 на Европейския парламент и на Съвета от 16 декември 2008 г. относно ароматизантите и определени хранителни съставки с ароматични свойства за влагане във или върху храни и за изменение на Регламент (ЕИО) No 1601/91 на Съвета, регламенти (ЕО) No 2232/96 и (ЕО) No 110/2008 и Директива 2000/13/ЕО (ОВ L 354, 31.12.2008 г., стр. 34).
(7) Регламент (ЕО) No 2160/2003 на Европейския парламент и на Съвета от 17 ноември 2003 г. относно контрола на салмонела и други специфични агенти, причиняващи зоонози, които присъстват в хранителната верига (ОВ L 325, 12.12.2003 г., стр. 1).
(8) DG (SANTE) 2021—7268 — окончателният доклад е на разположение на адрес: https://ec.europa.eu/food/audits-analysis/auditreport/details/4533